-ส่วนที่ 1

บทนำ

1.1 บทนำ


รัฐธรรมนูญแห่งราชอาณาจักรไทย  พ.ศ. 2560 ซึ่งเป็นรัฐธรรมนูญฉบับปัจจุบันให้ความสำคัญกับการกระจายอำนาจให้แก่องค์กรปกครองส่วนท้องถิ่น  โดยกำหนดกรอบความเป็นอิสระในการกำหนดนโยบาย  การปกครอง  การบริหาร  การบริหารงานบุคคล  การเงินและการคลัง  และมีอำนาจหน้าที่ของตนเองโดยเฉพาะ  นอกจากนี้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่องค์กรปกครองส่วนท้องถิ่น  พระราชบัญญัติบริหารงานบุคคลส่วนท้องถิ่น  พ.ศ.2542  พระราชบัญญัติว่าด้วยการเข้าชื่อเสนอข้อบัญญัติท้องถิ่น พ.ศ.2542   พระราชบัญญัติว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น  พ.ศ. 2542  ซึ่งจุดหมายดังกล่าวจัดทำขึ้น เพื่อให้กระจายอำนาจเป็นไปอย่างโปร่งใสและสามารถตรวจสอบได้   องค์กรปกครองส่วนท้องถิ่นจึงมีอำนาจกว้างขวางขึ้น  ซึ่งมิใช่มีหน้าที่บริการสาธารณะพื้นฐานแก่ประชาชนในท้องถิ่นเท่านั้น  แต่รวมไปถึงการพัฒนาคุณภาพชีวิต  การพัฒนาเศรษฐกิจและสังคมท้องถิ่น  และเป็นองค์กรที่เปิดให้ประชาคมท้องถิ่นมีส่วนร่วมในการบริหารและตรวจสอบการปฏิบัติงานขององค์การบริหารส่วนตำบล  
องค์การบริหารส่วนตำบลลำพะยา  ได้จัดทำแผนพัฒนาท้องถิ่นซึ่งเป็นแผนที่

กำหนดยุทธศาสตร์แนวทางการพัฒนาองค์การบริหารส่วนตำบล โดยแสดงถึง  วิสัยทัศน์ พันธกิจ  และจุดมุ่งหมาย ในการพัฒนา  ในช่วง 5 ปี  (2561-2565)   และเชื่อมโยงกับการวางแผนเพื่อจัดทำงบประมาณรายจ่ายประจำปี  เนื่องจากมีลักษณะเป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับงบประมาณรายจ่ายประจำปี  โดยครอบคลุมระยะเวลา  5 ปี ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548   แก้ไขเพิ่มเติมถึง   ฉบับที่  3   พ.ศ.2561    ประกอบกับหนังสือกระทรวงมหาดไทย   ด่วนที่สุดที่  มท  0810.3/ว0600 ลงวันที่  10  ตุลาคม  2559  และหนังสือกระทรวงมหาดไทย   ด่วนที่สุด  ที่  มท  0808.03/ว6247  ลงวันที่  1 พฤศจิกายน  2560  องค์การบริหารส่วนตำบลลำพะยา   โดยคณะกรรมการสนับสนุนการจัดทำแผนพัฒนาท้องถิ่น  และคณะกรรมการพัฒนาท้องถิ่น องค์การบริหารส่วนตำบลลำพะยา   จึงได้จัดทำแผนการดำเนินงาน  ประจำปีงบประมาณ  2563   ตามรูปแบบที่กำหนดตามหนังสือสั่งการโดยปรับเปลี่ยนจาก “ แนวทางการพัฒนา” เป็น “แผนงาน”  เพื่อให้สอดคล้องกับรูปแบบแผนพัฒนาท้องถิ่น  ตามหนังสือกระทรวงมหาดไทย ด่วนที่สุด  ที่  มท 0810.2/ว5777  ลงวันที่  10 ต.ค.2559  โดยมีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบลลำพะยา  ประจำปีงบประมาณ พ.ศ. 2563  ขององค์การบริหารส่วนตำบลลำพะยา ขึ้นและเพื่อกำหนดแนวทางการดำเนินงานของโครงการต่าง ๆ ที่ไดรับการอนุมัติให้ดำเนินงานในปีงบประมาณ  พ.ศ. 2563 มีความชัดเจนในการปฏิบัติมากขึ้นและมีการประสานและบูรณาการการทำงานในปีงบประมาณ  พ.ศ. 2563 มีความชัดเจนในการปฏิบัติมากขึ้นและมีการประสานและบูรณาการการทำงานเกี่ยวกับหน่วยงานอื่นๆ รวมทั้งการจำแนกรายละเอียดต่าง ๆ ของแผนงาน/โครงการ  ในแผนการดำเนินงานเพื่อให้การติดตามและประมวลผลเมื่อสิ้นปีมีความสะดวกมากขึ้น
คณะกรรมการสนับสนุนการจัดทำแผนการพัฒนาองค์การบริหารส่วนตำบลลำพะยา
มุ่งหวังว่าแผนการดำเนินงานฉบับนี้จะเป็นประโยชน์ต่อการบริหารจัดการ  การติดตามและประมวลผลการ

นำแผนพัฒนาไปปฏิบัติใช้เป็นอย่างดี

1.2  วัตถุประสงค์ของแผนการดำเนินงาน


1. แผนการดำเนินงาน มีจุดมุ่งหมายเพื่อแสดงถึงรายละเอียดของแผนงานโครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น  ประจำปีงบประมาณนั้นเพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น  มีความชัดเจนในการปฏิบัติมากขึ้น  ลดความซ้ำซ้อนของโครงการ  มีการประสานแลบูรณาการทำงานกับหน่วยงานและจำแนกรายละเอียดต่าง ๆ  ของแผนงาน/โครงการ ในแผนการดำเนินงาน

2.แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น  เพื่อควบคุมการดำเนินงานให้เป็นอย่างเหมาะสม  และมีประสิทธิภาพ

3.แผนการดำเนินงาน  จะกำหนดรายละเอียดของโครงการ/กิจกรรมการพัฒนาที่ดำเนินการในพื้นที่ขององค์กรปกครองส่วนท้องถิ่น  โดยโครงการ/กิจกรรมพัฒนา ที่จะบรรจุในแผนการดำเนินงานจะมีที่มาจาก


3.1งบประมาณรายจ่ายประจำปี  งบประมาณรายจ่ายเพิ่มเติม  ขององค์กรปกครองส่วนท้องถิ่น(รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)


3.2 โครงการ/กิจกรรม  การพัฒนาขององค์กรปกครองส่วนท้องถิ่นที่เกิดจากการจ่ายขาดเงินสะสม  เงินอุดหนุนเฉพาะกิจหรืองบประมาณรายจ่ายอื่น ๆ  ที่ดำเนินการตามโครงการพัฒนาท้องถิ่น 


3.3 โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้งบประมาณ(ถ้ามี)


3.4 โครงการ/กิจกรรมการพัฒนาของหน่วยงานราชการ  ส่วนกลาง  ส่วนภูมิภาค  หรือหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น
3.5 โครงการ/กิจกรรมการพัฒนาอื่นๆ  ที่องค์กรปกครองส่วนท้องถิ่นพิจารณาเห็น
ว่าจะเกิดประโยชน์ในการประสานการดำเนินงานในพื้นที่
1.3 ขั้นตอนการจัดทำแผนการดำเนินงาน
ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วน
ท้องถิ่น พ.ศ.2548 แก้ไขเพิ่มเติม (ฉบับที่ 2)  พ.ศ.2559  (ฉบับที่ 3) พ.ศ.2561 หมวด 5  การนำแผนพัฒนาไปปฏิบัติ  ข้อ  26  ได้กำหนดให้องค์กรปกครองส่วนท้องถิ่นจัดทำแผนการดำเนินงาน  โดยมีขั้นตอน ดังต่อไปนี้


1.3.1 คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน/โครงการพัฒนาองค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจ  และหน่วยงานอื่น ๆ ที่ดำเนินการในพื้นที่ ขององค์กรปกครองส่วนท้องถิ่น แล้วจัดทำร่างแผนดำเนินงานเสนอคณะกรรมการพัฒนาท้องถิ่น


1.3.2 คณะกรรมการพัฒนาท้องถิ่นพิจารณาร่างแผนดำเนินงาน แล้วเสนอให้ผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ ประชาชนในท้องถิ่นทราบโดยทั่วกัน และต้องปิดประกาศไม่น้อยกว่า        30 วัน 


จากระเบียบกระทรวงมหาดไทย ดังกล่าว สามารถสรุปขั้นตอนในการดำเนินการจัดทำแผนการดำเนินงานได้ 3 ขั้นตอน ดังต่อไปนี้


ขั้นตอนที่ 1  การเก็บรวบรวมข้อมูล คณะกรรมการสนับสนุนการจัดทำแผนพัฒนาองค์การบริหารส่วนตำบลเก็บรวบรวมข้อมูลโครงการ/กิจกรรม ที่จะมีการดำเนินการจริงในพื้นที่ขององค์การบริหารส่วนตำบลลำพะยา ซึ่งจะประกอบด้วยโครงการ/กิจกรรม ขององค์การบริหารส่วนตำบลลำพะยา และโครงการ/กิจกรรมของหน่วยงานราชการส่วนกลาง ส่วนภูมิภาค รัฐวิสาหกิจ และหน่วยงานอื่น ๆ ที่จะดำเนินการสนับสนุนในพื้นที่องค์การบริหารส่วนตำบล

ขั้นตอนที่ 2  การจัดทำร่างแผนการดำเนินงาน คณะกรรมการสนับสนุนจัดทำแผนพัฒนาองค์การบริหารส่วนตำบล จัดทำร่างแผนการดำเนินงาน โดย พิจารณาแผนงาน/โครงการพัฒนาขององค์การบริหารส่วนตำบลลำพะยา และหน่วยงานต่าง ๆ จะต้องมีความสอดคล้องกับ ยุทธศาสตร์การพัฒนาและแนวทางการพัฒนาขององค์การบริหารส่วนตำบลลำพะยา เพื่อเสนอต่อคณะกรรมการพัฒนาองค์การบริหารส่วนตำบล และเมื่อคณะกรรมการพัฒนาองค์การบริหารส่วนตำบลพิจารณาให้ความเห็นชอบแล้ว จึง นำร่างแผนการดำเนินงานเสนอต่อนายกองค์การบริหารส่วนตำบลลำพะยา เพื่อพิจารณาให้ความเห็นชอบ โดยเค้าโครง แผนการดำเนินงานจะแบ่งออกเป็น 2 ส่วน คือ
ส่วนที่ 1  บทนำ  ประกอบด้วย
(1) บทนำ
(2) วัตถุประสงค์ของแผนการดำเนินงาน
(3) ขั้นตอนการจัดทำแผนดำเนินงาน
(4) ประโยชน์ของแผนการดำเนินงาน
         ส่วนที่ 2  บัญชีโครงการ/กิจกรรม ประกอบด้วย
      (1)บัญชีสรุปจำนวนโครงการและงบประมาณ (ผด.01)
      (2)บัญชีโครงการ/กิจกรรม/งบประมาณ (ผด.02)
      (3)บัญชีจำนวนครุภัณฑ์สำหรับที่ไม่ได้ดำเนินการตามโครงการพัฒนาท้องถิ่น (ผด.02/1)


ขั้นตอนที่   3   การประกาศใช้แผนการดำเนินงาน   เมื่อ นายกองค์การบริหารส่วนตำบล
ลำพะยา ให้ความเห็นชอบร่างแผนดำเนินงานแล้ว จึงประกาศใช้แผนการดำเนินงาน โดยให้ปิดประกาศแผนการดำเนินงานภายใน 15 วัน นับจากวันที่ประกาศเพื่อให้ประชาชนในท้องถิ่น รับทราบโดยทั่วกัน และต้องปิดประกาศไว้อย่างน้อย 30 วัน
จากขั้นตอนการทำแผนการดำเนินงานสามารถเขียนเป็นแผนภูมิได้ดังนี้
1. คณะกรรมการสนับสนุน
    การจัดทำแผนพัฒนาท้องถิ่น

   




2.คณะกรรมการพัฒนาท้องถิ่น




3. ผู้บริหาร

1.4 ประโยชน์ของแผนการดำเนินงาน



1. ทำให้การดำเนินงานแผนงาน/โครงการพัฒนาในปีงบประมาณ มีความชัดเจนในการปฏิบัติมากขึ้น



2.  มีความสะดวกในการติดตามประเมินผลการนำแผนไปปฏิบัติ มีความสะดวกและมีประสิทธิภาพ



3.  เพื่อให้การใช้จ่ายงบประมาณในแต่ละปีของหน่วยงานเป็นไปอย่างมีประสิทธิภาพ



4.  ทราบถึงจำนวนงบประมาณที่ต้องจ่ายจริงในแต่ละปี



5.  สามารถบริหารเวลาในการดำเนินงานโครงการของทุกส่วนขององค์การบริหารส่วนตำบลลำพะยา



6.  สามารถนำแผนการปฏิบัติการมาวิเคราะห์ปัญหาอันเกิดจากการดำเนินโครงการต่าง ๆ ตามงบประมาณในปีงบประมาณ พ.ศ.2564 ได้อย่างถูกต้อง







-4-
ส่วนที่ 2

บัญชีโครงการ/กิจกรรม
ส่วนที่ 2 บัญชีโครงการ/กิจกรรม


องค์ประกอบ ประกอบด้วยบัญชีสรุปจำนวนโครงการและงบประมาณ  และบัญชีโครงการ/กิจกรรม/งบประมาณโดยนำเสนอ ดังนี้

2.1 บัญชีสรุปจำนวนโครงการและงบประมาณ (แบบ ผด.01)



- แบบ ผด.01  เป็นแบบบัญชีสรุปจำนวนโครงการและงบประมาณแผนการดำเนินงาน  ประจำปีงบประมาณ พ.ศ.2564  ประกอบด้วย  ยุทธศาสตร์/แผนงาน  จำนวนโครงการที่ดำเนินการ  คิดเป็นร้อยละของโครงการทั้งหมด  จำนวนงบประมาณ  คิดเป็นร้อยละของงบประมาณทั้งหมด  หน่วยงานรับผิดชอบ



การจัดทำแผนการดำเนินงานตามแบบ  ผด.01  นี้  จะต้องลงรายการยุทธศาสตร์แผนงาน ให้ครบถ้วนสมบูรณ์  ลงรายการของจำนวนโครงการที่ดำเนินการ   การคิดเป็นร้อยละของโครงการทั้งหมด  จำนวนงบประมาณ  และการคิดเป็นร้อยละของงบประมาณทั้งหมด  และต้องระบุหน่วยงานรับผิดชอบและเมื่อลงแต่ละยุทธศาสตร์และแผนงานแล้ว  จะต้องรวมผลทุกครั้ง  และจะต้องรวมผลในภาพรวมทั้งหมดด้วย



การลงยุทธศาสตร์และแผนงานโครงการโดยภาพรวมทั้งหมด ผลของการคิดเป็นร้อยละของโครงการทั้งหมด และการคิดเป็นร้อยละของงบประมาณทั้งหมด


2.2 บัญชีโครงการ/กิจกรรม/งบประมาณ (ผด.02) 



แบบ ผด.02 เป็นแบบบัญชีโครงการ/งบประมาณแผนการดำเนินงานประจำปีงบประมาณ พ.ศ.2564 ประกอบด้วย ยุทธศาสตร์แต่ละยุทธศาสตร์พร้อมแสดงแผนงานโดยมีลำดับที่/โครงการ/รายละเอียด กิจกรรมที่เกิดขึ้น จากโครงการ/งบประมาณ (บาท)/สถานที่ดำเนินการ/หน่วยงานรับผิดชอบหลัก/ปีงบประมาณและเดือน โดยเริ่มจากเดือนตุลาคมของปีหนึ่ง ไปสิ้นสุดเดือนกันยายน อีกปีหนึ่ง

2.3 บัญชีจำนวนครุภัณฑ์ สำหรับที่ไม่ได้ดำเนินการตามโครงการพัฒนาท้องถิ่น (ผด.02/1) 



แบบ ผด.02/1 เป็นจำนวนครุภัณฑ์ สำหรับที่ไม่ได้ดำเนินการตามโครงการการพัฒนาท้องถิ่น ประจำปีงบประมาณ พ.ศ.2564 ประกอบด้วย ครุภัณฑ์พร้อมแสดงแผนงาน โดยมีลำดับที่ / โครงการ / รายละเอียดของครุภัณฑ์/งบประมาณ (บาท) / สถานที่ดำเนินการ/หน่วยงานรับผิดชอบหลักและเดือน โดยเริ่มจากเดือนตุลาคมของปีหนึ่ง ไปสิ้นสุดเดือนกันยายน อีกปีหนึ่ง

         ขององค์กรปกครองส่วนท้องถิ่น





       รวบรวมโครงการ/กิจกรรม





   หน่วยงานอื่น





จัดทำร่างแผนการดำเนินงาน





เสนอร่างแผนการดำเนินงานต่อคณะกรรมการพัฒนาท้องถิ่น





พิจารณาร่าง


แผนการดำเนินงาน





เสนอร่างแผนการดำเนินงาน


ต่อผู้บริหารท้องถิ่น





ประกาศใช้แผนดำเนินงาน








